Messiaanlik kogudus ja äratuskeskus
Au Jumal, Jeruusalem
TULD JERUUSALEMMAST
Pastor Oren Lev Ari
Shalom, sõbrad, Jeesuse Kristuse nimel!
Täna räägin teile Jumala soosingust.
Vaatame Matteuse evangeeliumi 17. peatükki.
Kuue päeva pärast võttis Jeesus kaasa Peetruse ja Jaakobuse
ja tema venna Johannese ning viis nad kõrgele mäele üksindusse.
Ja ta muudeti nende ees; ta pale säras otsekui päike,
ta rõivad said valgeks otsekui valgus. Ja ennäe,
Eelija ja Mooses näitasid end neile ja kõnelesid temaga.
Aga Peetrus hakkas rääkima ja ütles Jeesusele:
"Issand, siin on meil hea olla!
Kui sa tahad, siis ma teen siia kolm lehtmaja:
sinule ühe ja Moosesele ühe ja Eelijale ühe."
Kui ta alles rääkis, ennäe, helendav pilv varjas neid.
Ja ennäe, hääl ütles pilvest: "See on minu armas Poeg,
kellest mul on hea meel, teda kuulake!"
Siin ilmub kaks suurt isikut, keda rahvas austab.
Mooses, kes tõi Issanda käsu, ja prohvet Eelija,
kes võeti taevasse, kui ta veel elus oli.
Ja Jeesus Kristus.
Peetrus hämmastus ja hakkas rääkima.
Siin räägitakse käsuseadusest, prohveteeringust ja Jumala Pojast,
kes on arm ja tõde.
"See on minu armas Poeg, kellest mul on hea meel."
Üks tõlge ütleb: "See on minu armas Poeg,
kelles asub minu soosing."
Peame mõistma ühte asja.
Võime näha oma elus Jumala soosingut.
Võime näha Jumala armu ja soosingut.
On inimesi, kes usuvad Jeesust ja kuulutavad seda.
Nad usuvad aastast aastasse,
kuid elavad ilma Jumala armu ja soosingu tagajärgedeta.
Nad pole mõistnud Jumala saladust ja põhimõtet.
"See on minu armas Poeg, teda kuulake."
Kuulake ja kuuletuge Temale. Tema peab olema meie elu keskpunkt;
mitte Mooses ega Eelija, ei prohveteeringud ega käsuseadus,
vaid Tema, kes on andnud seaduse ja prohvetikuulutuse vaimu.
Ta on Jeesus Kristus.
Alati, kui oleme osaduses Jeesusega, ja püüame kuulata ja teha seda,
mida Ta oma Sõnas käsib, Isa armastab seda.
Jeesus ilmutas Taevaisa täiuslikku tahet.
Tuld Siionist
Miks paljud ei koge oma elus konkreetset Jumala armu?
Sellepärast, et nad ei kuula ega kuuletu Jeesusele.
Vaatame, mida ütleb Heebrealaste kirja 1. peatükk:
Jumal, kes muiste palju kordi ja mitmel viisil rääkis esivanematele
prohvetite kaudu,
on nüüd päevade lõpul meile rääkinud Poja kaudu,
kelle ta on seadnud kõigi asjade pärijaks,
kelle läbi ta on ka maailmad teinud."
Jumal räägib oma Poja kaudu.
Jeesus ütles: "Kui te armastate mind, pidage minu käsusõnu,
ja mina palun Isa, ja Ta saadab teile teise Trööstija,
Püha Vaimu, keda maailm ei või vastu võtta."
Püha Vaim räägib alati seda, mida Jeesus rääkis.
"Püha Vaim meenutab teile kõike, mida mina olen rääkinud."
Kui tahate näha oma elus Jumala soosingut,
peate kuulama Jeesust, ja mitte üritama seda üksnes täita,
vaid kuuletuma ja sisenema Tema Vaimu.
"Ei väe ega võimu, vaid minu vaimu läbi,
ütleb Vägede Issand."
Ei väe ega võimu - mitte inimese jõuga -,
vaid Jehoova Sebaoti ehk Vägede Issanda Vaimuga.
Peame sisenema Tema Vaimu,
kuuletuma Jeesusele Kristusele ja tegema seda, mis Ta on öelnud.
Paljud arvavad, et Jumal tühistas Uues Testamendis
kohustuse järgida Jumala Sõna.
Ei, Jumal ütles: "Kuulake Teda."
"Võtke Mu Poeg oma elu keskpunktiks."
Isa armastab seda, kui teeme Tema Pojast keskpunkti.
Siis hakkavad õnnistused täituma,
ja hakkame nägema oma elus Jumala soosingut.
Näeme, et Jumal on meiega.
Kui Jumal on meiega, kes võib olla meie vastu?
Kui inimesed ei kuula ega kuuletu Jeesusele,
jääb see soosingu tõotus nende elus täitumata.
Nad ütlevad: "Oleme palvetanud ja palunud nii kaua,
kuid me pole saanud." Kas viga on Jumalas?
Jeesus on seesama eile, täna ja igavesti.
Ta on alati sama Issand, kes tõotab ja on ustav.
Järelikult peame meie muutuma.
Kui me ei näe seda soosingut, mida Jumal on tõotanud,
peame sisenema ülestõusmisse.
Oleme unustanud, mida Jeesus ristil tegi.
Miks Jeesus suri? Ta suri ülestõusmise pärast.
Ta ütles: "Isa, miks sa mind maha jätsid?"
Jumal pidi Ta maha jätma meie pattude pärast.
Sellepärast Ta surigi.
Kuid Ta koges meie ülestõusmist, et saaksime Jumala soosingu.
Jumal võttis meid vastu Kristuse ülestõusmises.
Ta jättis oma Poja maha meie pattude pärast,
et Ta saaks meid vastu võtta.
Kui me ei tunne Jumala armu ja soosingut,
ja Jumala tõotused ei täitu, kuigi oleme neid kaua oodanud,
peame endalt küsima,
kas kuulame Jeesust ja täidame Tema käske.
Kui kuulame Teda, saame õnnistusi,
mida keegi ei saa kinni hoida.
"Õnnistused vallutavad sind."
Vaatame üht huvitavat lugu Luuka evangeeliumi 5. peatükis.
See juhtus Jeesuse teenistuse alguses.
Luuka 5:1: "Aga sündis, kui Jeesus seisis Genneesareti järve ääres
ja rahvas tema juurde tungles Jumala sõna kuulama..."
Tänapäeval meeldib vähestele Jumala Sõna kuulamine.
Paljud tahavad palvetada ja ülistada,
kuid vähesed tahavad kuulda Jumala Sõna.
Jumala Sõnas on siiski kõik, mida vajame.
Selles on maailma suurim jõud. See annab kõik, mida vajame.
Jumala Sõna on Jeesus Kristus, ja Jeesus Kristus on Jumala Sõna.
Peame armastama Jumala Sõna kuulamist.
Et saaksite Jumala Sõnast tulemusi, armastage ja järgige seda.
Luuka 5:2: "Ta nägi kaht paati järve ääres seisvat.
Aga kalurid olid neist välja läinud ja loputasid võrke.
Astunud paati, mis oli Siimona oma,
palus Jeesus teda natuke maad rannast eemale sõuda.
Ning ta istus ja õpetas rahvahulki paadist.
Aga kui ta lõpetas kõnelemise, ütles ta Siimonale:
"Sõua sügavale kohale ja laske oma võrgud vette loomuse katseks!"
Nad olid pettunud pärast viletsat kalapüügiööd.
Siis kuulsid nad: "Sõua sügavale kohale
ja laske oma võrgud vette loomuse katseks."
Inimeste loogika järgi peaks sellele vastama:
"Vabandust, kuid mul on sellest parem arusaamine.
Sina mõistad ehk Jumala Sõna õpetamist,
ja deemonite väljaajamist..."
Muide, tahan öelda ühte asja.
Jeesus õpetas rahvale eelkõige Jumala Sõna.
Seejärel ilmusid Jumala Sõna viljad -
deemonite väljaajamine, haigete tervendamine jne.
Kui te ei armasta Jumala Sõna ja ei tule seda kuulama,
ei saa te seda, mida vajate - tervenemist või vabanemist.
Au Kuninga Kogudus
Luuka 5:5: "Siimon vastas talle:
"Õpetaja, me oleme terve öö vaeva näinud ega ole midagi saanud!"
Kui Siimon oleks alla andnud, oleks see olnud katastroofiline.
Tal oleks ime nägemata jäänud.
Teil on ju meeles, et Jumal ütles: "See on minu armas Poeg,
teda kuulake."
Kui Jeesus annab meile käsu ja me vastame oma loogikaga:
"Ei, ma juba üritasin..." Vaiki!
Kui Jeesus midagi teha käsib, on aeg imeks.
Kirjutage see endale üles ja kleepige külmkapi uksele!
Kui Jeesus sulle käsu annab, on aeg imeks.
Siimon ei andnud alla:
"Aga sinu sõna peale lasen ma võrgud vette."
See meeldib mulle.
Jeesuse ema Maarja ütles:
"Vaata, siin on Issanda teenija, sündigu mulle sinu sõna järgi!"
Kuningas Taavet ütles:
"Sündigu mulle sinu sõna järgi, kuna see on su sulasele hea."
"Sinu sõna peale lasen ma võrgud vette."
Nad olid võrgud juba ära puhastanud.
Nad olid ehk istunud Jeesust kuulama.
Jeesusel oli tohutu võidmine, kui Ta rääkis.
Võib-olla inimestele ei meeldi Jumala Sõna kuulata
võidmise puudumise pärast. See on teine asi.
Palun alati võidmist, kui kuulutan Jumala Sõna.
Võidmine ei sõltu minust, kuigi pean elama pühitsuses,
palvetama ja armastama Jeesust ning kuulama Teda,
et võiksin saada rohkem võidmist.
Kui kuulutad Jumala Sõna puhtast südamest,
on sul alati võidmine.
Tema sõnad olid võtmeks ime juurde.
Need olid kuulekuse sõnad vastuseks Issanda käsule.
Issandale kuuletumine on võti imede juurde.
Kui kuuletud Jeesusele, avad taeva.
"Aga sinu sõna peale lasen ma võrgud vette."
Luuka 5:6: "Ja kui nad olid seda teinud,
püüdsid nad nii suure hulga kalu, et nende võrgud rebenesid.
Nad viipasid oma kaaslastele teises paadis, et need tuleksid neile appi.
Ja need tulid, ja nad täitsid mõlemad paadid,
nii et need olid vajumas."
Siin sündis ime.
Paljud õpetavad, et Jeesus annab alati autasu neile,
keda Ta kasutab. See on tõsi.
Kuid veelgi enam: Anna Jeesusele kogu oma elu,
ja sa ei kaota kunagi. See on kindel.
Kuid ma ei räägi sellest, kas Jeesus autasustab või mitte.
Heebrealastele 11:6: "Ta annab palga neile, kes teda otsivad."
Kellele? Neile, kes kuulavad Tema Poega,
ja kuuletuvad Tema Sõnale ning viivad täide Isa tahtmise.
Avage Tema Sõna. Ta räägib selles palju.
Ta ütleb, mida teha ja mida mitte.
Kui tahad ime võtit, kuuletu Jeesusele armastuses.
Vaatame veel üht huvitavat lugu.
Johannese 6. ptk: "Pärast seda läks Jeesus
teisele poole Galilea ehk Tibeeriase järve."
Kõik on seotud järvega, sest Ta tegutses Galilea kandis.
"Ja temaga läks kaasa suur rahvahulk,
sest nad olid näinud tunnustähti, mida ta haigetele tegi.
Aga Jeesus läks mäele ning istus sinna koos oma jüngritega.
Ent paasa, juutide püha, oli ligi. Kui nüüd Jeesus
oma silmad üles tõstis ja nägi palju rahvast enese juurde tulevat,
siis ta ütles Filippusele: "Kust me ostame leiba, et need saaksid süüa?"
Aga seda ta ütles teda proovile pannes,
sest ta teadis küll, mida ta kavatseb teha."
Jeesus teab meiegi eludes, mida Ta teha tahab,
kuid vahel küsib Ta siiski küsimusi, mida meie ei mõista.
Ta paneb meid proovile.
Kas ehitame inimloogika ja oma jõu abil,
või Tema armu, Sõna, tõotuste ja Püha Vaimu väe abil?
Johannese 6:7: "Filippus vastas talle:
"Isegi kahesaja teenari eest ostetud leibadest ei jätku neile,
et igaüks pisutki saaks."
Nagu Jeesus poleks teadnud, mitu teenarit neil oli.
Jeesus teadis kogu aeg, palju raha oli kukrus,
mida Juudas kaasas kandis.
Johannese 6:8:
"Andreas, üks ta jüngritest, Siimon Peetruse vend, ütles talle:
"Siin on üks poiss, kellel on viis odraleiba ja kaks kalakest.
Kuid mis sellest saab nii paljudele?"
Räägin täna konkreetsest soosingust meie eludes:
Jumala armust.
Tuld Siionist
Olen rääkinud Jumala armust ja soosingust,
mis tulevad vaimsest maailmast õnnistustena,
mis maa peal konkreetselt täituvad.
Olen kindel, et Jumal tahab õnnistada igaüht,
kes usub Tema Poega Jeesusesse
ja kuulutab oma elus Tema nime.
Jumal on tõeline armastus.
Ta on meie Isa, kes tahab anda meile parimat.
Kuid peame teadma, kuidas seda vastu võtta.
Vaadake imet. Nüüd räägib Jeesus:
Joh. 6:10: Jeesus ütles: "Pange inimesed istuma!"
Seal paigas oli palju rohtu. Siis istusid nad maha,
seal oli arvult umbes viis tuhat meest."
Mõelge, viis tuhat inimest!
Jüngrid pidid kuuletuma ja kõik ükshaaval sööma panema.
Sõnakuulelikkus. Teha seda, mida Jeesus käseb.
Kas Jeesus oleks saanud selle ime teha,
kui nad poleks istunud maha sööma?
Jumal võib teha mida tahes, kus tahes ja millal tahes.
Ometi püüab Ta alati meis esile tuua seda usku,
mille Ta on meile andnud.
Meie kuulekus Talle on seotud usuga.
Usk ilma tegudeta on surnud, nagu ihu ilma vaimuta.
Nad pidi maha istuma, mitte sellepärast,
et Jeesus poleks saanud ilma selleta imet teha,
vaid Ta tahtis, et nemad vastutaksid ime eest.
Ta tahtis nad imesse kaasata.
Ta tahtis öelda: "Suudan seda teha,
kuid teie peate kuulama ja kuuletuma."
72 jüngrit läksid ja käskisid kõigil istuda.
Võib-olla istusid nad maha sugukondade kaupa.
Peamine on, et nad kuulasid Jeesust,
nii jüngrid kui nood 5000 inimest.
Vaatame, mis juhtus.
"Jeesus võttis nüüd leivad, tänas Jumalat ja andis neile,
kes maas istusid, samuti ka kala- kestest, niipalju kui nad tahtsid."
Jeesus tänas. Juudid ei õnnista toitu,
vaid Jumalat, öeldes: "Õnnistatud oled Sina, Issand,
meie Jumal, maailma Kuningas, kes oled loonud universumi"
või "kes tood maast leiba esile".
Õnnistame leiva Andjat.
Jeesus õnnistas Jumalat, ja Tema õnnistus
koos nende kuulekusega viis toidu paljunemiseni.
Jumala arm ja soosing.
Kas te ei tahaks oma ellu küllust ja Jumala imesid?
Kas te ei tahaks Jumala konkreetset soosingut
oma pereellu ja praegusse olukorda?
Kindlasti tahate.
See on Jeesuse jaoks lihtne. Tal on selleks võidmine.
Tal on külluse võidmine.
Pange tähele, et poisike andis selle, mis tal oli.
Kui Jeesus palub sul midagi anda, ära küsi, miks.
Kui ta palub midagi sellist, tahab Ta sind õnnistada.
See ei saa otsa. Ta tahab, et see kasvaks su elus.
Ta tahab, et sa näeksid konkreetset soosingut.
Palun mõelge sellele.
Miks Tema tõotused ei täitu?
Need täituvad alati, kui kuuletume, usume ja teeme,
mida Jeesus käsib.
Siis tuleb võidmine ja see on suureks õnnistuseks.
Siis ülistame Issandat.
Näeme, et see ei sünni väe ega võimuga,
vaid Issanda Vaimuga. Näeme Jumala imet.
Näeme tunnistust sellest, et see Jumal,
keda usume ja keda kuulutame, elab.
Seda on tihti minu elus juhtunud ja juhtub ka tulevikus.
Ärge toetuke oma loogikale ja oma jõule,
vaid lootke Issandale.
Pidage meeles, et seal olid Mooses ja Eelija,
ja Jumala Vaim tuli pilves ning ütles:
"See on minu armas Poeg, kellest mul on hea meel.
Teda kuulake."
Peame otsustama Teda järgida.
Mitte oma tundeid, aistinguid ega loogikat, vaid Jeesust.
See, mis on võimatu, on võimalik koos Jeesusega.
Seda, mida pole võimalik teha, võib teha koos Jeesusega.
Kõik on võimalik sellele, kes usub.
Tahan paluda külluse võidmist ja konkreetset soosingut teile,
teie pereliikmeile ja kogu teie elusse.
Võtke vastu ja avage oma süda külluse võidmisele,
Jeesuse Kristuse nimel.
Taevane Isa, aitäh Sinu Poja Jeesuse eest,
kes on meie elu keskpunkt.
Palun iga vaataja eest.
Isa, ma palun, et nende ellu tuleksid
konkreetne arm ja soosing,
ja et Jeesus oleks nende elu keskpunkt,
et nad saaksid külluse võidmise täna, Jeesuse nimel.
Püha Vaim, palun täida neid
Jeesuse, Jumala Poja, armu ja soosinguga,
sest Tema on tee, tõde ja elu,
ja keegi ei saa tulla Isa juurde muidu kui Tema kaudu.
Õnnistan igat oma venda ja õde.
Issand õnnistagu sind ja hoidku sind!
Issand lasku oma pale paista sinu peale ja olgu sulle armuline!
Issand tõstku oma pale sinu üle ja andku sulle rahu!
Jeesuse Kristuse nimel. Kui Jumal lubab, siis kohtume.
Shalom Jeruusalemmast!
Ülal on meie kontaktandmed Iisraelis, kui keegi tahab toetada meie tööd.
Tõlge: Monika Jaaguri